รบกวนสอบถามค่ะ อยู่ดีๆช่วงบ่าย ก็มีอาการปวดกระดูกสันหลังช่วงบนมีอาการบวมแดง กดตรงสันกระดูกแล้วเจ็บค่ะเป็นมาสองวันแล้วค่ะ ไม่ได้ยกของหนัก อยู่ดีๆก็เป็นค่ะ aec_thai@hotmail.com
สวัสดีค่ะ อาการปวดกระดูกสันหลังด้านบน บวมแดง กดเจ็บดังกล่าวมานั้น อาจจะเป็นการอักเสบหรือติดเชื้อที่บริเวณผิวหนังหรือชั้นใต้ผิวหนัง ฝีที่ผิวหนัง หรือถ้าเจ็บเข้าไปด้านใน อาจจะเป็นการติดเชื้อหรือฝีของไขสันหลังได้เช่นกันถึงแม้จะพบน้อย หรืออาจเกิดจากการอักเสบของกล้ามเนื้อหรือเส้นเอ็นบริเวณหลังจากการกระแทกแรงๆ หรือการกดทับนานๆ เป็นต้นหากมีอาการ ปวด บวม แดง เจ็บเฉียบพลัน อาจมีเรื่องของการติดเชื้อไม่ว่าจะเป็นที่ชั้นผิวหนังหรือในกระดูกไขสันหลังได้ แนะนำให้รีบไปพบแพทย์เพื่อตรวจเพิ่มเติมต่อไปเบื้องต้นพักการใช้งาน งดยกของหนัก ระวังการกระทบกระแทก กินยาแก้ปวดยาแก้อักเสบเพื่อบรรเทาอาการได้ก่อนเบื้องต้น